**Kas ma saan õigesti aru, et kui doktorant on PSG põhitäitja ja tema juhendaja on seal vastutav täitja, siis ühtlasi tohib panna sama doktorandi PRG taotlusel täitjaks, isegi kui PRG meeskonnas ei olegi tema juhendajat (praegusest sõnastusest jäi selline mulje)?**

Sama-aegselt võib doktorant olla täitjaks PRG-s ja põhitäitjaks PSG-s kui ühes neist  on tema doktoritöö juhendaja.

**Täpsustav küsimus: kui doktorandil on kaks juhendajat, kummalgi oma grant/taotlus, kas ta võib olla mõlemas täitja?**

Lühike vastus on jah.

Täpsustus: täitjatele ei ole piirangut mitmes projektis osalemise kohta. See tähendab, et näiteks kahes rühmagrandis saaks doktorant juba varasemate reeglite järgi osaleda, olenemata sellest, kas ta juhendajad projekti kaasatud on või mitte.

Muudatus puudutab doktorante, kes on kaasatud stardigranti põhitäitjana. Varem ei olnud ühelgi põhitäitjal lubatud muudes projektides osaleda, kuid nüüd võib selline (põhitäitjast) doktorant ühineda ka rühmagrandiga, kui ühes nendest projektides on ka tema doktoritöö juhendaja.

**Soovitatud eelarve Exceli tabel on palju detailsem kui slaid, kuidas hiljem arvutatakse lävend, mille puhul eelarve muutus tuleb kooskõlastada, kas slaidi või xceli ridade abil?**

Kui taotlus rahuldatakse, siis lepingus kokkulepitud personalikulude ja teadustöö kulude jaotust võib muuta vastava eelarveaasta grandimahust 20% ulatuses ilma lepingut muutmata. Seega oluline on personalikulude ja teadustöö kulude muutus. Exceli eelarve abivahend on detailsem, et leida sobivaim grandimaht.

**Kas vastutava täitja järeldoktorantuuri läbimise nõue kehtib jätkuvalt?**

Vastutavale täitjale ei ole järeldoktorantuuri nõuet.

Rühmagrandis ei olnud selletaolist tingimust ka varem. Alates sellest aastast ei ole taotlema tulemise tingimusena teadusmobiilsuse nõuet ka stardigrantide taotlejatele (siin see nõue varem oli). Samas võetakse teadusmobiilsus stardigrandi juhi kompetentsi hindamisel arvesse.

**Kas põhitäitja koormus väikeses grandis peab ka olema vähemalt 0,5, või see väikeses ei kehti?**

Väikses grandis ei ole põhitäitjate koormusele sellist piirangut. Oluline on, et põhitäitja on oma osalusperioodil vastavas asutuses lepinguliselt tööl (koormusele nõudeid pole) ja tema igakuine töötasu kaetakse vähemalt osaliselt grandi vahenditest.

**Kas aasta lõikes võib põhitäitja olla kahes rühmagrandi projektis juhul kui osalusperioodid ei kattu, nt pool aastat ühes ja pool aastat teises projektis?**

Põhitäitja võib osaleda mitmes taotluses, kuid osalusperioodid ei tohi kattuda.

**Kas väikeste grantide puhul on olemas ka maksimaalne osalejate arv, kui palju võib projektis osalejaid olla (nt kui doktorante on 2-3, kes oleksid täitjad?**

ETAG ei ole määranud maksimaalset töörühma suurust ei väikese ega suure grandimahu korral.

**Kas ka väikeses rühmgrandis peab olema doktorandi isik teada?**

Väikese grandimahu taotlemisel peab olema uurimisrühmas 3 liiget: vastutav täitja, 1 põhitäitja ning kolmas liige võib olla täitja või veel üks põhitäitja. Kõik need peavad olema märgitud nimeliselt ning ETISe kirjetena. Juhul kui Teil on minimaalne koosseis nimeliselt kogu perioodiks kaetud, siis taotlusesse saab lisada ka kommentaari, et on plaanis kaasata veel doktorant (või doktorante), kelle isik (isikud) ei ole veel teada.

**Kas lisafail võib sisaldada tabelit?**

Jah, lisafaili illustreerivate materjalide hulgas on lubatud ka tabelid.

**Kas General information / Research field, speciality on piiratud arvuga (nt max 3); see on interdistsiplinaarsel projektil üsna keeruline koht?**

Interdistsiplinaarsete projektide korral märkige 3 kõige olulisemat ning  spetsiifilisemat.

**Töökoormuse arvestamisel läheb arvesse koormus gandi täitmise ajal, mitte taotlemise ajal, eks?**

Jah. Taotlusega kinnitavad taotleja ja asutus, et taotluses toodud (ja kordade järgi nõutud) töösuhted luuakse. Taotlemise hetkel ei pea projekti perioodil nõutud töösuhted ja -koormused veel kehtima.

**Aga kui isikul on doktorikraad hoopis teises vallas, kuid ta töötab projektis mingil muul ekspertsuse alal (näiteks IT-toena), kas ikka tuleb kanda põhitäitjaks? Kuna sellisel töötajal puuduvad pideva teadustöö tulemused (=artilklid), kas ta siis viib põhitäitjana taotluse taset alla?**

Palun võtta sel juhul oma valdkonna koordinaatoriga ühendust, kuna tegemist on erijuhtumiga.

**Mille kohta käib eetika/loomkatsete punkt: 6. GENETIC RESOURCES AND ASSOCIATED TRADITIONAL KNOWLEDGE: does the project use nonhuman genetic material of plant, animal, microbial or other origin or traditional knowledge associated with such genetic resources?**

See käib Nagoya protokolli kohaldumise kohta.

**Kuidas tagatakse laia ekspertiisiga paneelides spetsiifiliste uurimisteemade pädev hindamine? Kas taotlus tuleb kirjutada laia ekspertiisiga paneeli jaoks või erialaeksperdi jaoks?**

Tuleks arvestada, et eksperdikomisjoni kuuluvad eksperdikomisjoni valdkondade eksperdid (vaadake näiteks eksperdikomisjonide failist oma komisjoni puudutavaid märksõnu). Me püüame omalt poolt tagada, et igale taotlusele saaks määratud võimalikult erialalähedased eksperdid, kuid sellegipoolest tuleks arvestada, et taotlust ei hinda ilmselt 3 täiesti Teie täpse eriala eksperti. Seetõttu oleks asjakohane kirjutada taotlus selliselt, et see on arusaadav ka veidi laiemale lugejaskonnale, kui väga täpsed erialaeksperdid.

**Tere! Mis on teaduseetika ja andmehalduse osa hindamise eesmärk (oktoobris)? Ja mida tähendab hinnang "sobib tingimusega"? St, et kas esmasel hindamisel (kevad - suvi 2025) on juba vaadatud ka eetika ja andmehalduse nõuetele vastavust, kui sinna oktoobri hindamisele taotlus jõuab? Küsin, kuna enam tagasi ei lükata siis ja püüan aru saada, et mis on selle oktoobri hindamisetapi eesmärk ja võimalik väljund. Tänan!**

Teaduseetikat ning andmehalduse osa hindab Eesti ekspertidest koosnev eksperdikomisjon arvestades Eestis kehtivaid seadusi, regulatsioone. Valdkondlikud ekspertkomisjonid hindavad taotluse teaduslikku osa.  Teaduseetika ja andmehalduse eksperdikomisjon võib esitada lisaküsimusi ning teha hindamisnõukogule ettepaneku taotlus rahuldada tingimusega. Tingimused on tavaliselt seotud sellega, et tagataks teaduse hea tava järgimine projekti tegevuste ellu viimisel.

**Data manament plan, kas see vorm on vajalik/soovitav teha? Sellest räägitakse palju, aga tundub, et pole üldse vajalik?**

Andmehaldusplaani lisamine taotlusele ei ole kohustuslik. See on mõeldud pigem selleks, et projektijuhil oleks abivahend, mille toel andmehaldust puudutavad küsimused projekti jaoks läbi mõelda.

Küll aga on vaja taotluses eetika ja andmehalduse sakil andmehaldust puudutavatele küsimustele vastata.

**Küsimus eetika valdkonna kohta: "ARTIFICIAL INTELLIGENCE (AI): does the project involve development, deployment or use of AI-based systems or techniques?" Kuidas siin AI on määratletud. Kui kasutame masinõppe põhiseid mudeleid, siis see ei ole veel AI?**

Selles küsimuses palun pöörduda Marten Juurika  poole. Tema oskab anda kõige täpsema vastuse.

[Marten.juurik@etag.ee](mailto:Marten.juurik@etag.ee)

\*siia lisame osalejate palvel esimesel võimalusel ka kirjaliku vastuse.

**Küsimus kvalifitseerumise osas, et ei tohi taotleda, kui on saanud mingis osas hinde alla "Good" 2024, teine kriteerium, et kui hinne alla "Good" 2023 ning 2024. Täpsustaksin, et kui 2024 ei taotlenud, aga 2023 oli madalam kui Good, kas sellisel juhul saab 2025 taotleda või ei?**

Kui isik eelmisel aastal (2024) taotlusvoorus ei osalenud, siis talle sel aastal selle punkti põhjal piiranguid ei kehti.

**Millise täpsusastmega peaks eetika kategoorias loomkatseid kirjeldama? Viidatud juhend nõuab kõigi menetluste, probleemide, lahenduste kirjeldamist, aga maht on piiratud.**

Kirjeldage nii täpselt kui võimalik. Teaduseetika ja andmehalduse eksperdikomisjon võib küsida lisaselgitusi, kui see on vajalik.

**Kas saan õigesti aru, kui põhitäitjaks planeeritud isikul taotluse hetkel ei ole doktorikraadi, kuid on teada doktorikraadi kaitsmise kuupäev sel aastal, siis teda taotluse ajal ei saa põhitäitjaks märkida (ta on täitja esimesel aastal)? Kuid peale kaitsmist saab ta põhitäitjaks hakata.**

Jah, saate õigesti aru. Taotlemise hetkel ei saa teda põhitäitjate miinimumkoosseisu arvestada ning kuna rühma miinimumkoosseis peab olema täidetud kogu projektiperioodi vältel, tuleks rühma planeerimisel seda silmas pidada.

**Kinnituseks küsin veel üle:  alates 2.-st aastast võib teda planeerida põhitäitjaks? (Esimese aasta jooksul on teine isik põhitäitja, kuid teisest aastast edasi võtaks põhitäita rolli üle isik, kes taotlemise aastal kaitseb doktorikraadi).**

Isiku, kellel taotlemise hetkel veel doktorikraadi ei ole (sõltumata sellest, et eeldatav kaitsmine on kavandatud projekti perioodile) saab taotlusse märkida esialgu ainult täitjaks. Küll aga, kui taotlemine osutub edukaks, siis pärast kraadi kaitsmist tuleb isik projektis põhitäitjaks märkida.

**Kui doktorikraadiga isik töötab asutuses väikese koormusega - 0,2, siis kuidas teda kaasata?**

Ikka põhitäitjana, kuid ta ei lähe ta arvesse miinimukoosseisus suure rühmagranti puhul (nõue 0,5 koormus asutuses).

**Kas suures grandis on osalemise miinimumkoormus?**

Suures rühmagrandis on miinimumkoormuse nõue nõutud minimaalsele koosseisule s.o PI (vähemalt 0,8) ja 3 põhitäitjat (vähemalt 0,5). Kui projektis on veel liikmeid, siis neile ülejäänud liikmetele mingi kindla koormuse nõuet ei ole.

**Aga see on ASUTUSES töötamise koormus. Kas grandis osalemise miinimumkoormus on ka? kas 0,25 v 0,1 on lubatud?**

See on tõesti asutuses töötamise koormus. ETAG ei ole seadnud tingimusi sellele, milline peab olema koormus projektis.

**Tere, kas väikse mahu puhul on vaja grandi täitja nimi?**

Väikese mahu nõuetekohase isikkoosseisu katmiseks (s.o vastutav täitja + põhitäitja + (põhi)täitja) peaks ka täitja juba ETIS-e kirjena märgitud olema.